mteb/NusaParagraphEmotionClassification huggingface dataset:
Pas neng bangjo kui kelakuan wong-wong kui werno-werno. Akehe wong ngenteni lampu ijo kanthi anteng. Nanging ono uga sing ngelakoke hal liyane. Ono sing dolanan HP. Ono uga sing nyanyi-nyanyi nganggo swara cilik. Nanging sing paling mangkeli kui, wong sing ngidu neng bangjo. Tau pas kui, aku numpak montor. Aku lagi ngenteni lampu ijo neng banjo tekarhir sakdurunge omahku. Aku ngentenine kui pas neng buri trek. Pas lampune wis ijo, aku nyalip seko tengen trek kui. Ngerti-ngerti sopire kui ngidu pas keno kelambiku. Aku langsung madeng mergo kaget sekaligus gilo. Trek kui wis langsung bablas, ora sempet tak seneni. Banjur aku cepet-cepet bali omah supoyo iso cepet salin.
Hadiah iku pemberian duit, barang, utowo jasa sing dilakoni dan iku gak onok kompensasi balik koyok nek nang perdagangan, mbasio kadangan sing ngekeki hadiah iki bakal ngarep imbal balik. Hadiah iki kadang disebut hibah utowo kado. Nang kehidupan menungso iki, tindakan tuker hadiah iki isok gawe ningkatno kedekatan sosial. Pemberian hadiah iki onok macem-macem maksute. Mulai teko pernyataan cinta, pernyataan persahabatan, pernyataan suwun, mergo sakno, pernyataan kebersamaan, bagi-bagi harta sing diduweni, utowo ancen onok kebiasaan ae. Kebiasaan sing dimaksud iki koyok ulang tahun, pernikahan, lahiran bayi, lulus ujian, dan onok sing liyane. Hadiah iki jenise onok macem-macem, mulai sing sederhana sampe sing mewah.
Tahun iki lagi masa UTS ndek sekolahe Lila. Dan koyok biasa, ben wayahe pelajaran sing de’e gak isok, Lila pasti wes siap-siap hp nang kantong seragame gawe nyontek materi. Awale kabeh berjalan lancar, pengawase gak curiga blas ambek gerak gerike Lila. Sampe pas pengawase keliling kelas, moro hp ne Lila muni dan layare nyala. Kesalahane Lila, hp ne didekek nang loker meja, sing marakno pengawase langsung ketok dan akhire konangan. hp ne Lila langsung dijupuk karo pengawase dan de’e langsung diceluk nang kantor guru. Pengawas sing mau iku salah siji guru matematika sing wes percoyo banget ambek Lila. Guru iku wes nganggep Lila sebagai murid sing apik, tapi iku kabeh tercoreng mergo kejadian dino iki. Lila langsung nyesel banget dan njaluk sepuro nang gurune iku dan nggawe surat perjanjian gak bakal baleni maneh.
Yo nag jarene koncoku telono suwek iku ora atek isin. Terus jarene deke iku, telono suwek iku karek delok suweke iku nang endi, nag sing suwek pas nang bokong utowo mestak yo mesti iku bakal ngisini. Tapi nag sing suwek iku mok nang pinggir ambek nang ngisor yo ora masalah wong ora ono sing marakno isin polahe sing suwek kan nang petet ora nang tengah. Yo ancene telono suwek iku yo iso ae marakno isin masi sing suwek iku saitik, tapi nag digawe nang acara sing penting koyok acara nikahane konco, rapat, ambek liyan-liyane sing ancene iku penting. Dadi perkoro iku yo ora sepirooh ngisini se soale kan karek delok sing suwek iku endi.
Kabeh uwong iku pasti tau ngalami sing jenenge marah. Biasane iku mergo ngeroso onok sing gak bener utowo onok sing mancing perkoro. Nek wes ngono, akeh-akehe uwong iku pasti bakal ngelampiasno dan maleh ngamuk karepe dewe. Padahal nek nang Islam, sing koyok ngono iku gak oleh lho. Awak dewe dikon gawe ngempet amarah e awak dewe, gak oleh asal dilampiasno koyok ngono. Wedine engkok pihak sing diseneni awak dewe dadi lara ati. Cara sing biasane tak lakoni gawe ngempet emosi iku ngadoh teko keramaian, terus meneng nang siji titik iku. Teko kono, aku ngatur napas dan ngatur isi utekku sisan ben gak mikir negatif terus. Nek wes rileks, baru aku mbalik maneh. Awakmu isok sisan mraktekno caraku iku mau nek lagi emosi.
Kelelep nang kolam utowo laut iku kecelakaan sing isok kedaden gawe sopo ae, nang ndi ae, dan kapan ae. Nek misal awakmu lagi ngonangi onok uwong sing kelelep, awakmu kudu cepet-cepet nulungi. Nek isok, awakmu ngelakoni pertolongan pertama ben korban iku mau kondisine gak tambah nemen. Pertolongan pertama sing isok dilakoni gawe korban kelelep iku ngekeki napas buatan. Cara ngekeki napas buatan iku koyok ngene. Siji, baringno korban nang panggon sing datar dan posisi terlentang. Loro, jepit irunge korban dan tempatno lambemu ndek posisi terkatup nang nduwur lambene korban. Telu, jupuk napas koyok biasa, terus tiupno udara alon-alon nang njero lambe korban iku mau. Lakoni sampe ping limo. Nek gak isok, baru awakmu ngelakoni CPR.
Sing marake awak dhewe jijik kui ora mung benda sing mati utowo makhluk sing urip, mengso kui uga iso awak dhewe jijik. Luwih tepate, awak dhewe iso jijik mergo tabiat elek menungso. Tabiat sing marake awakku paling jijik kui sombong. Wong sombong kui ngobaine angel. Yen dheweke ora sadar disikan, dheweke ora bakal mari-mari. Wong sing angkuh kui ngeroso yen dheweke kui wong sing paling apik lan ngeroso opo wae sing dheweke yakini lan omongan sing methu seko ilate dheweke kui bener kabeh. Dheweke ngeroso ora mungkin dheweke salah. Kui sing marake aku jijik. Padahal, dheweke mestine sadar yen menungso kui panggone salah, dadi mesthi dheweke kui tau ngelakoke kesalahan.
Ora gampang kanggo Dewi amarga setaun iki kelangan 2 Mbahe sing paling disayang. Mbah kakung lan Mbah putrine wis mati gur gang 6 wulan. Nanging kanggo Dewi iki wis dadi takdire Gusti. Supaya ora sedih, Dewi ngelakoni pirang-pirang kegiatan. Sing nomer siji, yen kelingan Simbahe Dewi langsung uga iling marang Gusti supaya ora tambah sedih. Nomer loro, Dewi gelek golek kesibukan sing ana ing kampus supaya ora ning omah terus sing nggarakna tambah sedih. Nomer telu, Dewi njajal kanggo ikhlas senajan isih angel. Kabeh iku dilakoni Dewi supaya dheweke tetep bisa ngelakoni dina-dina kanti bagya ora terus sedih lan nangis wae.
Biyen pas aku isek sekolah SD ono sing jenenge imunisasi sing moro nang sekolah-sekolahan. Pas wayahe sekolahanku, bocah-bocah doh podo nangis soale wedi karo suntikane. Sing garai wedi iku asline ora suntike, tapi lorone sing ora iso diempet. Terus sing garai wedi maneh iku, bocah-bocah sing mari disuntik iku mesti nangis ambek sambat loro. Terus akhire bocah-bocah doh podo mlayu kabeh, terus sampek ono sing digebal barang ambek guru-guru nang sekolahan ben kenek imunisasi. Yo biyen jaman sak mono yo ramene megilan, soale biyan ancene nang kampungku iku isek desone pol, terus nag ero perkoro koyok ngunu bocah-bocah yo mesti wedi kabeh lah.
Salah siji alternatif sing paling memungkin kanggo wong-wong sing di-PHK kui dawe usaha dhewe. Dunia usaha kui persaingan neng donyo usaha kui luwih adil timbangane kerjo kantoran. Ketompo neng gawean kui ono "isitilah wong jero" Neng dunia usaha, ono isitilah koyo ngono. Wong sing paling ulet lan cermat sing bakal luwih sukses. Modale uga ora kudu akeh. Iso nganggo pesangon utowo duwit tabungan seko gaji neng gawean sing disik, opo meneh kanggo usaha panganan. Sak liyane modal sing ditoke kuwi ora terlalu akeh, saiki wis akeh wong sing ngewehi resep lan coro dodolan neng internet. Awak dhewe tinggal milih wae endi jenis usaha sing paling cocok. Buka usaha dewe kui uga luwih penak. Soale, ora ono sing iso ngatur awak dhewe. Awak dhewe sing dadi bose neng kono.
Yen omahe dhewe kui kerep kelobonan khewan-khewan sing jijiki, koyo tikus lan coro, kui artine kondisi omahe dhewe lagi reged banget. Wong-wong sing teko neng omahe dhewe bakal dadi ora kerasan yen delok khewan-khewan kui pas dolan neng omahe dhewe. Dheweke dadi pengen cepet bali neng omahe. Makani kui, kanggo salah siji bentuk kanggo ngurmati tamu, awak dhewe kudu kerep ngeresiki omahe dhewe. Awak dhewe kudu ngeresiki kabeh sudute ben wong-wong ora podo jijik meneh pas dolan neng panggone dhewe. Kaboh sudut kamar neng omahe dhewe kui kudu resik. Nek iso awak dhewe noto ulang perabotane dhewe, supoyo ora ono panggon khewan-khewan sing jijiki kui kanggo delik.
Jadwal ujian sekolah wis metu. Adhiku wis mbebeki wedi ngadepi ujian. Aku mesakke ndelok adhiku gupuh kabeh kaya ngunu. Aku biyen uga ngerasakke wedi ngadepi ujian apa maneh kanti pelajaran sing akeh banget. Aku njajal nggawekke tata cara sinau kanggo ngadepi ujian supaya bisa ngerjakke kanti gampang. Nomer siji, sinau kudu adoh-adoh saka dina ujian. Yen sinau nalika mepet wektu ujian, materi sing disinaui ora bakal mlebu. Nomer loro, sinau ora mung diwaca nanging kudu sisan dicathet. Nalika mung diwaca, materi iku bakal mung liwat kuping tengen lan metu kuping kiwa. Yen diwaca lan dicathet, utek bakal melu ngerekam apa wa sing wis dicathet saengga bakal luwih mlebu materine. Adhiku njajal rong cara iki lan ndilalah lulus ujian sekolah nganti dheweke seneng banget.
Tiba ning ngarep umum kuwi dadi salah siji pengalaman sing paling ngisin-ngisini kanggo Gina. Pas dadi panitia acara ning kampus, Gina iki sregep banget wara-wiri lan uga kudu gerak cepet amarga dibutuhake wong akeh. Banjur pas wis bengi, panggon acara kuwi udan deres, nanging Gina kudu tetep obah amarga dekne saiki ngurusi perlengkapan sing meh wae kudanan. Pas dekne liwat ning ngarep peserta, Gina kepleset amarga ana bagian panggung sing lunyu banget. Ora lara, nanging babagan kuwi marai Gina isin banget. Akeh wong sing ndelok nanging ya Gina kudu tetep tangi senajan isin lan rasane pengen balik wae ning kos.
Tau krungu peribahasa “mulutmu harimaumu” gak? Pasti sebagian akeh wes tau lah. Iku salah siji peribahasa sing paling terkenal nang Indonesia. Artine iku kata-kata sing metu teko cangkemmu iku isok dadi ‘senjata tajam’ sing isok nyakiti wong liyo nek gak dijogo. Ikulah kadang onok uwong sing nyesel ambek perkataane dewe soale de’e gak isok njogo cangkeme dewe dan berujung nyinggung perasaane wong liyo. Kadangan pun peribahasa iku isok mbalik nang awak dewe. Contohne awak dewe nyumpah-nyumpahi wong liyo dengan ucapan sing elek, ujunge malah sing kenek sumpah iku awak dewe. Ujunge malah nyesel dewe. Dadi mulai saiki, jogoen cangkemmu sak durunge awakmu nyesel.
Sadina-dina, Dita nangis terus amarga wingi oleh wara-wara yen dheweke ora mlebu ing universitas sing dipengini. Dita ngerasa dheweke gagal kanggo nyenengke wong tuwane. Wiwit isuk nganti bengi Dita ora metu blas saka kamar amarga ngerasa isin ketemu kaluwargane kususe wong tuwane. Wong tuwane akhire mlebu ing kamare kanggo ngewenehi semangat ning Dita supaya ora perlu ngerasa gagal lan isin. Kabeh mesti tau ngerasakna apa iku kegagalan. Kudune iki didadekna pengalaman lan pelajaran wae kanggo Dita supaya mengko yen ana kedadean kaya ngene kudu luwih cepak kanggo sinau, lan dunga. Sawise ngerungokna pituture wong tuwane, Dita ngerasa luwih ayem atine lan akhire ora nangis maneh.
Misale awak dhewe lagi neng panggon sing peteng terus kerungu swara sing marake merindung, awak dhewe ora usah langsung kabur. Iso wae kui dudu swara demit. Mungkin, kui swara demit sing digawe koncone dhewe supoyo awak dhewe dadi wedi. Opo meneh yen lokasine kui cerak omah utowo cerak sekolahan. Kemungkinan besar kui tenanan swarane koncone dhewe. Awak dhewe ojo gemeteran. Senadyan swarana kui tetep medeni, awak dhewe kudu wani. Soale, yen awak dhewe tetep wedi lan ngelakoke sing iso gawe dhewe isin. Peristiwa kui iso dadi bahan lok-lokane koncone dhewe. Selama awak dhewe isih kancanan karo dheweke, dheweke bakal ngungkit-ngungkit perkoror kui kanggo gojekan.
Keberuntungan kui identik banget karo ongko. Mungkin mergo judi sing ngandelke kebejoan kui kerep hubungane koro ongko. Ning pernyataanku mau sing perkoro judi isi wae salah. Nanging akeh wong neng donyo iki percoyo karo keberuntungan sing digowo angka tertentu. Kabeh kebudayaan neng donyo iki duwe angka bejo sing werno-werno. Misale neng negoro-negoro Asia TImur kui, koyo Jepang, Korea, lan Cino, angka sing dianggap gowo bejo utowo hoki kui angka 8. Angka 8 kui ngelambangke sugih lan kesejahteraan. Neng negoro-negoro kulon, angka 7 kerep dianggep ongko sing gowo bejo. Neng Italia angka sing dianggep bejo kui angka 3 lan 13. Senadyan rong angka kui dianggep gowo kesialan, Italia ngangep kui angka sing gawe bejo mergo ono kaitane karo agama sing akeh dianut neng kono.
Tradisi temanten sing ning Indonesia iki akeh maceme. Salah sawijine tradisi manten sing ana ning Sumatera Utara, yaiku manten Batak. Manten Batak iki umume luwih akeh prosesi adate amarga sistem kekeluargaan manten Batak iki isih raket lan isih ana kaitane karo marga. Kamangka kuwi, ana prosesi kenalan kanggo ndelok calon manten iki margane saka ndi lan didelok, apa isih ana hubungan keluarga. Yen ora duwe marga, calon manten iki diangkat anak karo pakdhe utawa budhe saka pihak maratuwa ben duwe marga. Banjur upacara manten iki bisa dilaksanakake. Amarga mayoritas kristen utawa katolik, biyasane manten Batak iki ana prosesi lamaran ning ngarep pandita, rampung kuwi prosesi mantenan utawa pemberkatan ning dina liyane.
Pengalaman wong urip iku yo macem-macem, ono sing apik yo ono sing ngisin-ngisini. Pengalaman sing ngisine wong iku yo macem-macem karek wonge iku nganggep piye. Jareku pengalaman sing ngisine iku yo neg pas awak dewek ngelakoni perkoro sing ancene awak dewek ora ngarepno perkoro iku kedaden nang ngarep umum iku termasuk perkoro sing ngisine. Tapi nag jarene koncoku, yo karek wonge mikire piye soale ora kkabeh wong kepikiran perkoro sing ngisin-ngisine iku dadi perkoro sing ngisin-ngisini. Mari ngunu wong iku karek sifate, nag wong sing mikar-mikir yo jelas pengalaman iku iso dadi pengalaman sing ngisine wong ambek dadi pengalaman sing elek nang uripe.
Akhir-akhir iki lagi sering udan dueres. Wes deres, gluduk e buanter pol. Iku sing marakno Karin ngeroso gak aman terus mbasio wes nang njero kamar e. Pokok nek wes udan, pasti de’e cepet-cepet nang kamare dan nggulung awake nang njero kemul terus masang earplug ben gak krungu gluduk iku mau. Isuk iki lagi cerah, dadi Karin sek isok ngelakoni kegiatan koyok biasane. Moro-moro gak onok abang gak onok ijo, onok muni gluduk banter pol sing marakno Karin langsung mak dheg dan awake langsung kaku pol. Pas krungu suara banyu udan, de’e panik soale pasti mbari ngede gluduk e tambah akeh. Tapi awake wes kaku disikan mergo gluduk sing pertama mau. Akhire de’e mek isok nangis saking wedine.
Gagal melbu nang universitas iku onok akeh banget faktore. Salah sijine iku salah milih jurusan. Nek semisal awakmu milih jurusan sing dadi favorite akeh calon mahasiswa baru, peluangmu gawe melbu tambah cilik. Onok taktik cek awakmu gak salah pilih jurusan dan isok ketompo nang universitas. Siji, pilih jurusan sing ancen mbok minati dan awakmu sanggup gawe ngadepi iku. Nek jurusanmu guduk jurusan favorit, sek aman. Nek jurusanmu iku jurusan favorit, siapno gawe latihan soal luwe akeh dan kuasai ilmune luwe mendalam. Loro, golek jurusan nang universitas sing peluang keterimone luwe gede. Semisal, peluang lolos nang jurusan kedokteran nang kampus A iku 15 persen, terus peluang lolos nang jurusan kedokteran nang kampus B 40 persen. Berarti awakmu pilih jurusan kedokteran nang kampus B. Telu, nek awakmu ngincer kampus idaman, berarti nggolek cadangan jurusan sing mbok minati tapi sing peluang melbune paling gede.
Uji Kompetensi Mahasiswa Program Profesi Dokter utowo disingkat dadi UKMPPD iku siji-sijine ujian sing diselenggarakno ambek negara gawe kabeh calon dokter Indonesia ben isok ngentokno gelar dokter e. Jarene Moh. Nasir, UKMPPD iki tujuane gawe njogo mutu lulusan pendidikan dokter, dan dadi bentuk perlindungan nang masyarakat ambek pengguna jasa layanan kedokteran. Syarat utama ben isok melu ujian iki yaiku ben mahasiswa kedokteran kudu nyelesaino pendidikan preklinik, klinik, dan dinyatakno lulus ambek fakultas kedokteran masing-masing. Ujian iki onok rong bagian, yaiku tes berbasis komputer ambek tes roleplay dokter ambek pasien. Sak tahune, ben peserta nduwe kesempatan gawe melu UKMPPD sampe ping papat. Biaya pendaftaran gawe paket tes UKMPPD iku kisaran sak juta.
Aku iku tau ngalami hal sing gak nyenengno, yaiku diserobot antrian. Iku malesno pol seh. Sing luwe mangkelno maneh iku pas petugas e njarno wong iku nyerobot antrian. Padahal kabeh iku kudu isok tertib sesuai ambek urutane. Wes ngono, engkok sing nyerobot iku akeh pol alesane. Sing gopoh lah, sing luwe ngeroso perlu lah, wes nggatheli kabeh. Kadangan iku pas awak dewe lapor petugas, de’e maleh ngongkon awak dewe ngalah. Sing koyok ngono iku marakno jembek pol, sumpah. Nek misal awakmu ngalami kejadian sing plek koyok ngono, awakmu kudu isok negur petugas nganggo cara sing luwe teges ben wong liyo gak keganggu sisan ambek wong sing nyerobot mau.
Kegagalan nag urip ancene kadang garai wong sampek atine ngenes terus ora iso mikir sing apik. Kegagalan maeng ancene mesti tau mampir nang kabeh uripe menungso, karek wong iku maeng piye carane ngadepi kegagalan maeng. Ben kegagalan maeng akeh wong sing wes tau ngadepi perkoro iku maeng ngajak nag uwong sing ngadepi kegagalan urip iku kudu duwe pikiran sing apik-apik karo kegagalan iku. Soale nag pikiran sing apik-apik sing dipikirno ambek sing jenenge kegagalan maeng akhire mesti dadi apik. Sing paling mungkin kedaden nag wong nganggep gagal maeng apik kanggo uripe, jelas dadi pengalaman sing iso dadekno wong iku maeng tambah kuat ngadepi uripe. Mangkane nag ngalami kegagalan nang urip ojo mbas pikiran elek, mikiro sing apik ben dadi apik.
Onok akeh banget cara latihan sing isok dilakoni gawe persiapan tes TOEFL. Sing paling akeh dilakoni iku latihan nganggo buku kumpulan soal terus ngerjakno paket-paket soal sing onok nang kono. Padahal sakjane onok akeh maneh cara latihan sing luwe santai dilakoni tapi efektif. Salah sijine iku ndelok film barat tanpa nganggo subtitle. Latihan sing siji iki paling efektif gawe tes listening, soale awakmu kudu memahami dialog sing onok nang film iku. Cara cek isok paham iku awakmu kudu luwe fokus gawe ngerungokno dialog para pemaine. Nah iku isok dadi latihan gawe tes listening TOEFL engkok. Dadi awakmu isok luwe fokus gawe ngerungokno dialog sing digawe tes listening e.
Kanca sing biasane rame pol nanging ujug-ujug meneng iku biasane duweni masalah. Kadhang dheweke bisa langsung berubah 180 derajat beda karo biasane. Sing biasane ceruwak langsung dadi meneng. Yen wis kaya ngene, sing bisa dilakoni mung ngenteni dheweke crita. Mbuh iku masalah ing kaluwargane, masalah ing wong tuwane, utawa masalah abot liyane. Salah siji masalah sing abot iku nalika nemu kanca sing wong tuwane pegatan. Kadhang kene bingung meh kepiye supaya kancane kene balik ceria maneh. Yen dijarna ya mesakke, yen dijak ngomong kadang dheweke isih ora gelem crita. Ya wis pokoke yen nemu kasus kaya ngene aja lali kanggo terus ngajak kancamu dolan ya supaya dheweke ora ngerasa kesepian!.
Aku biasane kui kerep ngerasake dhewekan. Senadyan aku duwe konco sing isih kerep ngobrol lan organisasi sing isi aktif, aku tetep ngeroso ono ruang neng atiku sing kosong. Lan rasa kui makin parah pas ono pandemi. Awal taun 2020, awak dhewe ora iso neng endi-endi. Awak dhewe pekso neng omah wae. Neng kono, aku ngeroso luwih dhewekan. Aku ngeroso uripke dadi angel lan aku uga mikir yen konco-koncoku sing liyo uga ngerasake sing podo. Aku ora gelem ngebebani konco-koncoku sing wis kangelan nganggo ceritoku. Dadi selama pandemi kui, 2020 tekan 2021, sing kiro-kiro setaun, aku ngero stress. Aku lagi iso ngeroso lego pas PPKM wis dilonggarke lan aku iso ketemu langsung karo koncoku.
Tau ndelok alat sing onok nang ICU gawe ngukur detak jantung pasien? Iku jenenge monitor ICU. Alat iki dikenal dadi monitor alat-alat vital. Alat iku nduwe fungsi gawe mantau kondisi fisiologis pasien secara teratur. Tujuane yaiku gawe mastikno stabilitase pasien. Monitor iki nduwe informasi tanda vital pasien sing isok gonta ganti ben detik e. Nek wes ngono, perawat ambek dokter isok nginterpretasikno dengan gampang dan bakal cepet ngelakoni tindakan nek onok perubahan tanda vital sing berarti. Monitor ICU nduwe akeh kabel sing nduwe sensor cilik nang bagian ujunge. Sensor iki dipasangno nang awake pasien dengan cara ditemplekno nang kulit utowo dijepitno nang salah siji driji. Tanda vital sing tertera secara umum mulai teko tekanan darah, suhu awak, saturasi oksigen, detak jantung, ambek frekuensi pernapasan.
Salah nyelok wong iku asline wes biasa kedaden nang uripe menungso, nah sing garai heran yoiku lapooh wong nag salah nyelok iku mesti isin. Nah sing jenenge salah nyelok uwong iku maeng termasuk penggawean sing kleru ngenali wong, terus dicelok nganggo jenenge wong sing dikenal. Nah asline iku ora masalah mergo iku wes biasa kedaden nang uripe menungso. Tapi sing marakno isin iku asline kan wonge dewe sing rumongso nag salah terus ambek rumongso atine iku sing kegeden mangkane ngetokno roso sing bersalah maeng. Nah sing termasuk iku maeng ancene sing gelek kedaden nang uripe menungso terus asline yo ora perlu se sampek isin.
Pas awak dhewe lagi ngangtre kui, awak dhewe bosen banget. Sok-sok ngeroso luwih kesel timbangane aktifitas fisik sing liyane. Yen ono wong nyerobot, awak dhewe bakal nesu. Timbange awak dhewe nambah doso mergo misuh utowo gerundul, awak dhewe iso ngurangi rasa kesel lan bosene kui ben ora patio nesu pas diserobot. Awak dhewe ngantre karo ngerongke musik. Awak dhewe uga iso nyanyi. Nanging, swarne kudu dijogo ojo banter-banter, supoyo wong neng jejere dhewe ora kegangggu. Yen awak dhewe lagi sinau boso asing, awak dhewe iso nganggo wektu kui nganggo iling-iling kosa kata sing wis awak dhewe sinauni. Awak dhewe uga iso dolanan gim neng HP ben ora bosen.
Praktek gawe meraih penghargaan iku sakjane wes onok akeh nang sekitare awak dewe. Salah sijine iku self-reward. Self-reward iki isok diterapno dalam hal opo ae, contohe perkoro diet. Awakmu onok niatan kate diet tapi gagal terus soale males utowo perkoro liyane? Onok solusi sing pas gawe awakmu. Solusi sing dimaksud yaiku gaweo target mingguan. Sisteme awakmu mbatesi mangan sing dadi pantangan selama 6 dino. Terus nek target iku tercapai, awakmu isok ngekeki penghargaan gawe awakmu dewe karena wes berhasil. Penghargaan iku isok berupa mangan panganan sing dadi pantangan dalam jumlah tertentu, utowo nglakoni hal-hal liyane sing isok marai atimu seneng.
Ben uwong iku pasti tau ngelakoni kesalahan. Jenenge ae menungso, pasti gak luput teko kesalahan. Dan sek akeh pol uwong sing ngelakoni kesalahan iku senengane nutup nutupi kesalahane iku mau ben dinilai suci ambek wong liyo. Kadang sisan uwong iku nutupi kesalahane dengan cara mbujuki. Wes nutupi kesalahan, ditambah mbujuk sisan. Opo gak tambah numpuk duso nek koyok ngono iku? Padahal awakmu ngelakoni kesalahan iku manusiawi. Malah luwe apik maneh nek awakmu gelem ngakoni kesalahanmu iku mau. Hal iku ben masalah sing disebabno kesalahan iku mau gak bakal beruntut dan cepet marine. Nek wes ngono, awakmu sisan isok ngeroso luwe lego sisan soale wes isok lepas teko perkoro iku mau.
Ana perguruan tinggi kedinasan sing sengaja diincer karo bocah-bocah sing lagi golek kampus amarga lulusane bisa kerja miturut bidang sing dikarepake. Nanging persiapane ya luwih suwe, luwih akeh lan kadang ya saingane akeh banget amarga seleksine bareng se-Indonesia. Ana wong sing wis nyoba ndaftar ning universitas liyane, nanging metu ning taun ke-2 amarga pengen nyoba kedinasan. Ana pro kontra pendapat babakan pindah kampus iki, apa maneh kampus pertamane kuwi wis paling apik. Kamangka kuwi, ayo saiki luwih bijak lan luwih bisa ngantisipasi uga luwih bersyukur amarga ning jaba akeh wong kang angel golek kampus. Aja malah mbuwak kesempatan sing wis diolehi.
Srengen polahe penggawean disebet uwong iku ancene wes gelek kedadean nang jaman saiki. Tapi sing ngunuku ancen kudune ora atek dipek ati soale nag kakean ngamuk utwow srengen iku dadekno akeh penyakit. Akeh dokter ambek pakar sikologi sing ancene wes nganjurno nag srengen iku iso dadekno pirang-pirang penyakit, koyok contone iso dadekno darah tinggi sampek stroke barang yo ono. Mari ngunu teko wong-wong yo akeh sing ngarani nag wong sing srengen mesti umure ora dowo. Dadi perkoro ngunuku kudune wes ora atek dilebokno ati ben amblas kenek barat soale sing jenenge rejeki mesti ono gantine. Dadi ojo sampek awakmu srengen soale iku ora apik.
Ana cerita lucu saka budheku pas wayah meteng jaman biyen. WOng jaman biyen kuwi ora sepira kuatir karo kondisi kesehatan lan ora mikirake babagan reproduksi. Miturut adat, wong jaman biyen ya rabi banjur meteng. Budheku iki wis duwe anak 2 lan wis ora mikir bakal meteng maneh. Budheku uga nerusake dodolan beras ning pasar. Budheku iki pancen lemu lan wonge duwe siklus haid sing ora teratur. Banjur budheku ngerasa yen awake ora penak. Pas dicek, jebul wis meteng pitung sasi. Banjur budhe lan pakdheku ya kaget, amarga ora ngetarani banget. Nanging ya keluwarga uga seneng amarga bakal nambah anggota anyar.
Jaman saiki, akeh wong sing ora nikmati uripe dhewe amarga kudu mbiyayai kabeh kebutuhan keluwargane lan awake dhewe. Urip kaya iki marai akeh wong enom sing stres lan depresi amarga ngewarisi kabeh saka generasi sak durunge lan bisa dadi getun sak umur urip amarga ngerasa nyia-nyiakake kesempatan. Kamangka, akeh cara sing bisa dilakoni kanggo nikmati urip mumpung isih enom, yaiku akeh-akeh golek kanca, akeh mlaku-mlaku utawa dolan mumpung isih ana kesempatan, akeh golek kesempatan karir lan golek pengalaman, lan akeh-akeh maca buku sing bisa marai urip luwih temata. Banjur kudu duwe investasi sing jelas kanggo banda urip ning masa depan.
Uwong sing kate ngomong nang ngarep publik ndek duwur panggung iku pasti wes nduwe naskah e dewe. Semisal MC sing nduwe naskah ben isok nggowo acara ket mulai sampe mari. Tapi kadang onok kejadian ndek ndi wong iku maleh lali ambek naskah e. Nek wes ngono, pasti bakal keweden dewe dan marakno demam panggung. Cara nyiasati lali naskah iku dengan cara improvisasi. Cuma kemampuan improvisasi iku gak isok instan ngono ae, kudu dilatih. Nek awakmu wes nduwe kemampuan improvisasi, awakmu gak bakalan maneh wedi nek misal lali ambek naskah sing kudune mbok apalno iku. Kemampuan improvisasi iki isok sisan gawe ngatasi demam panggung soale awak dewe isok luwe luwes gawe ngomong nang duwur panggung.
Trauma iku terjadine cedera fisik utowo mental sing serius sing marai uwong ngalami kerusakan psikologis dan berlangsunge suwe. Biasane wong sing nduwe trauma iku ngeroso terancam, cemas dan wedi. Hal umum penyebabe trauma iku teko kejadian masa lalu sing gak diingino. Wong sing nduwe trauma, bakal angel banget nglakekno kejadian sing dadi penyebab traumane iku mau. Bahkan nek wes nemen, penderita trauma isok kepikiran ambek kejadian iku ben dino dan iku bakal ngganggu rutinitas. Beberapa gejala sing muncul nek wong ngalami trauma iku antara lain ngalami syok, denyut jantung meningkat drastis, luwe sensitif dan gampang marah, cenderung ngindari lingkungan sekitar, sulit konsentrasi, dan sering ngalami mimpi buruk pas turu.
Paspor yaiku dokumen sing dadi identitas yen ana wong sing urip utawa ana kunjungan ning manca negara. Ngurus paspor iki uga babagan sing gampang-gampang angel amarga akeh dokumen sing kudu dikumpulake lan kudu dicek. Kamangka kudu telaten, ngurus paspor iki kadhang marai mumet lan sering ana salah paham sing mangkeli karo petugas. Paspor iki kebagi telu, yaiku paspor kedinasan, uga paspor diplomatik kanggo duta besar. Bahasa sing ana ning paspor iki yaiku bahasa inggris lan Indonesia. Paspor konvensional iki ada 14 lembar lan 48 halaman. Amarga dokumen iki dokumen negara, paspor iki bisa dicabut sak wayah-wayah tanpa ana woro-woro saka pemerintah.
Pas awal kuliah kui, fakultasku mesthi gawe lomba teater kanggo mahasiswa anyar. Sak ben jurusan kui gawe siji pertunjukkan. Bentuke iso opo wae ono sing bentuke teater biasa ono sing drama musikal. Aku pas kui kebagian dadi salah siji lakon neng pementasan jurusanku. Kira-kira selama 2 minggu, awak dhewe latian terus. Seko proses moco tekan prakteke langsung wis awak dhewe lakoni apik. Akhire, dino penampilan kui teko. Awak dhewe tampil jam setengah wolu bengi. Sak durunge awak dhewe wis cepak-cepak disik, ngirias rupa lan awak uga nganggo kostum. Ku kabeh wis rampang, saiki wektune munggah panggung. Pas lagi ngeteni bagianku mlebu panggung, aku ngerti-ngerti ngeroso wedi. Senadyan bar ujan, nanging awakku rodo kemringet. Aku rodo ora yakin iki, iso dadi lakon sing apik. Nanging pas aku mlebu lan pentase kui rampung. Penontone podo tepuk tangan. Jebul aktingku lan konco-koncoku kui, ora seelek sing tak bayangke.
Awak dhewe perlu nesu yen ono konco dhewe diselingkuhi. Koncone dhewe kui wong sing berharga kanggo awak dhewe. Yen ono wong sing ngelarani atine, awak dhewe uga berhak nesu. Nek perlu, awak dhewe genteni koncone dhewe mau ngelabrak lanangan bejat kui. Ben dheweke sadar opo sing dilakoke kui salah.Uga supoyo ora ono konco-konco awak dhewe sing liyo sing dadi korbane. Awak dhewe kudu ngewangi konco kui ben ora sedih suwe-suwe. Pas lagi ning posisi ngisor kui, awak dhewe kudu gawe koncone seneng, paling ora awak dhewe ono neng sisih pas dheweke arep curhat, ngungkape opo sing ono neng jero atine.
Neng urip iki, awak dhewe ora iso mung ngadelke bejo wae. Ben awak dhewe ora percaya karo sing jeneng kebetulan, awak dhewe kudu duwe pola pikir sing pas. Sing ke siji, awak dhewe ojo mikir opo sing awak dhewe entoke kui merga usaha seko usahane awak dhewe. Bejo kui gur kebetulan, nanging pas ono kesempatan sing teko awak dhewe wis siap nompo. Sing keloro, awak dhewe kudu luwih percoyo neng Tuhan perkoro entuk rejeki kui. Awak dhewe kudu luwih percoyo karo usaha sing awak dhewe lakoke. Percoyo koyo sak liyane Gusti Allah kui perbuatan syirik. Awak dhewe mesthine ora kepegnen mlebu neraka gur mergo percoyo karo bejo.
Anak kuwi wong sing paling kena efek yen ana wong tuwa sing pisahan amarga anak kuwi paling cedhak lan ngerti banget kaya piye hubungan wong tuwane. Anak iki uga paling ngerasakake piye kesele mental ngadepi wong tuwa sing duwe masalah amarga weruh padu lan tukaran saben dina. Apa maneh yen wong tuane ngandalake kekerasan fisik uga kekerasan saka omongan. Amarga kuwi, anak saka pernikahan sing gagal iki nduwe potensi gede kanggo gampang ngerasa ora direken lan ngalami kegagalan yen ora diarahke secara emosi. Yen proses pisah iki apik lan wong tuwa isih nduwe tanggung jawab, kegagalan emosi iki isih bisa ditangani.
Nag media sosial saiki akeh wujute sing gawe gambarno roso seneng pas lulus ujian. Opo maneh bocah SMA sing lulus teko ujian nasional sing diadakno karo pemerinta. Roso seneng lulus ujian iku akeh sing diwujudno ambek konvoi bareng-bareng sak kelas utowo rame-rame ngecat klambine sing digawe sekolah maeng. Tapi asline kudune roso seneng iku diarahno nang penggawean sing apik ambek sing iso nguwei manfaat gawe wong liyo. Masio bocah-bocah iku maeng wes dikandani nag ngunuku maeng kurang apik, tapi tetep wae iku wes dadi kebiasaane bocah gawe ngerayakno roso seneng lulus ujian. Masio bocah-bocah iku maeng ngerti nag iku maneg kurang apik.
Ditinggal wong kesayanganmu mati iku pasti rasane abot banget, aku paham kok. Sing biasane mesti onok karo awakmu, moro saiki wes gak onok gawe seteruse. Berkabung iku oleh banget, tapi onok bates waktune. Nek nang Islam, waktu berkabung iku maksimal telung dino, luwe teko iku awakmu kudu sepenuhe ngeikhlasno kepergiane. Wong sing meninggal iku wes takdire, dan awakmu kudu ikhlas. Onok sing ngomong sisan nek awakmu sek nangisi kepergiane, mayat nang kubur iku justru semakin tersiksa, dan awakmu pasti gak pingin iku terjadi to? Lagian yo gak apik sisan terlalu larut dalam kesedihan. Sedih berlebihan iku isok ngganggu rutinitas harianmu. Mulai teko kerjoan sing gak beres, slek karo konco, sampe ngaruh nang kesehatanmu sisan. Dadi gawe awakmu sing sek larut dalam kesedihan mergo ditinggal mati, ayo bangkit demi kebaikanmu dan kebaikan wong sing mati sisan.
Awak dhewe ora bakal iso ngindari kegagalan ning urip kui. Kegagalan kui bakal teko neng awak dhewe seakeh udara sing awak dhewe hirup. Nanging kegagalan kui ora elok nek dipikirke terus. Yen awak dhewe kepikiran terus awak dhewe bakal terus-terusan ngeroso cemas. Awak dhewe dadi wedi ngelangkah jajal hal-hal anyar. Iso wae perkoro sing wedi awak dhewe garap kui bakal gawe awak dhewe raine cerah meneh. Kesempatan-kesempatan bakal akeh sing ilang yen kepikiran kegagalan sing wis liwet. Opo gunane awak dhewe mikirke perkoro sing ora iso awak dhewe owah meneh. Kegagalan kui pancen marake sedih, nanging awak dhewe kudu luwih fokus neng masa depan.
Sing kudu awak dhewe cepake kanggo operasi kui ora mung kesehatan fisik tok nanging uga kesehatan mental. Rasa kuwatir sak durunge operasi kui lumrah opo meneh kanggo wong sing sakdurunge durung tau ngelakoke operasi. Nanging ono sing wedi banget utowo kuwatir banget tekan awak dhewe dadi tambah lara. Supoyo iki ora kedaden, awak dhewe sakdurunge operasi kui kudu nguatke mentale awak dhewe disik nganggo coro, sing kesiji, awak dhewe iso jaluk dikancani karo wong sing awak dhewe percoyo. Awak dhewe uga iso jaluk wong kui demokSing keloro, awak dhewe iso ngobrol karo doktere. Sing ketelu, awak dhewe kudu ngepastike yen awak dhewe turune cukup.
Tau gak sih awakmu ketemu ambek wong sing sensitif banget? Biasane wong e iku gampang banget banget nangis ndek beberapa situasi tertentu. Biasane ngono ndek situasi sing mendesak utowo sing marai de’e tertekan. Isok dadi wong iku nduwe trauma mergo kejadian ndek masa lalu. Dan kemungkinan besar, de’e sek njarno luka trauma iku terbuka dan gak diobati, entah iku de’e sing durung ngeh nek de’e nduwe trauma opo de’e sek durung maafno kejadian sing tau terjadi ndek masa kecile. Dadi ben onok kejadian tertentu, de’e nangis soale ngeroso lara. Koyok luka terbuka sing dikeki uyah, pasti perih banget. Koyok ngono iku gambaran wong sing nduwe trauma.
Naskah lawas sing ora keurus iki bisa dadi ngerugikake negara. Salah siji buktine yaiku naskah sing disimpen ning Kasultanan Cirebon. Naskah-naskah iki wes ora kebentuk amarga kena panas, adem, udan, lan uga rayap sing ora tau ditangani. Kamangka naskah Cirebon iki akeh sing ora bisa diselametake. Salah sijine yaiku faktor nyimpene sing ora apik, yaiku dipendhem ning jero lemah. Cara ngerumat naskah Cirebon iki uga marai akeh peneliti lan warga kuciwa amarga ora berkualitas. Amarga kuwi, naskah lawas sing ana ning Leiden lan Inggris ora dijupuk amarga Leiden lan Inggris iki nduwe sistem nyimpen naskah sing luwih apik saka Indonesia.
Kamar mburi sing paling jorok kui kamar mburi umum sing ono neng SPBU. Kondisine kui makin elek pas lagi musime mudik. Wong-wong akeh sing mandeg neng SPBU kanggo leren. Pas wong-wonge leren kui akeh wong sing arep nguyuh utowo ngising. Sangking akehe, karesikan kamar mburine kui dadi ora kurus. Sebenere ono petugase sing jogo, awak dhewe uga kudu bayar pas metu seko kamar mburi kui, naning tetep wae kamar mburine kuu reged lan mambu. Kui mbuh mergo pegawene ora sempet ngerisik opo emang dasare pancen males wae. Makane kui, aku sebenere paling males neng kamar mburi SPBU. Nanging piye meneh, pas kahanan mudik koyo ngono, aku ora duwe pilahan sing okeh.
Kabeh uwong pasti wes tau dikecewakno utowo ngeroso kecewa setidake ping pisan. Kekecewaan utowo rasa kecewa iku perasaan gak puas di dirasakno mergo harapan utowo ekspektasi sing gak terwujud. Kecewa iki rodo-rodo mirip karo penyesalan, cuma nek penyesalan iku fokuse nang pilihan pribadi sing marakno hasile buruk, nek kecewa iku fokus nang hasil iku dewe. Kecewa iku salah siji sumber stres psikologis. Sopo ae isok ngalami kecewa. Mulai teko arek cilik, remaja, dewasa, sampe wong tuo. Kecewa pun gak pandang bulu. Wong sogeh dan wong sukses pun isok ngalami sing jenenge kecewa. Dan iku kabeh manusiawi, wajar nek onok uwong ngeroso kecewa, asal isok ditangani cek gak berlarut-larut.
Wong-wong iku eroh nek indigo iku singkate kemampuan sing marakno wong isok ndelok makhluk-makhluk alus, koyok hantu karo konco-koncone. Nang Islam, ancen kudu diyakini nek keberadaan jin iku onok nang sekitare awak dewe, malah melbu nang rukun iman. Tapi, fenomena arek indigo iku gak onok nang Islam. Soale, arek indigo iku yaopo yaopo tetep menungso, dan de’e gak bakal ngelampaui bates kemampuane sebagai menungso. Menungso sing nduwe kelebihan iku mek para Nabi sing ancen entok wahyu teko Allah SWT. Arek indigo sing ngomong isok ndelok hantu, iku kemungkinan teko jin sing menjelma dadi makhluk liyo dan isok ditangkep karo indra sing diduweni menungso, dan iku gak mek nang arek indigo tok.
Prank senajan bisa nggawe ngguyu kemekel ning tetep bahaya misale wis kebacut. Wis akeh banget contoh korban prank sing rugi amarga wis diprank. Prank sing kebacut pancen wis kudu dimandegna. Miturut gurusiana.id, prank sing kebacut iki nggarai korbane cilaka. Contohe ana sing nganti wuta amarga mripate diuncali ndog. Ndog iku ngeneki kornea mripat saengga ora bisa fungsi lan akhire wuta. Ana sing tulang ekore pedhot amarga diprank kursi sing meh dilunggui jebule ditarik, akhire bocahe tiba lungguh. Tulang ekor sing kena iki nyebabake lumpuh. Wis akeh banget contoh prank sing nyebabake cilaka, mula wis aja nganti ngeprank wong sing aneh-aneh.
Wong-wong sing pacaran iku senengane njaluk foto nang gendaane. Sing sek taraf normal koyok nge-pap lagi mangan nang warung sih sek wajar. Kadangan onok sisan sing gak normal, koyok njaluk foto gendaane pas lagi udho. Alesane iku ben mereka isok ngenal gendaane njobo njero dan isok ngeratno hubungan mereka. Padahal nek durung rabi, mereka iku gak nduwe hak gawe eroh privasi teko gendaane iku mau. Soale sing koyok ngono iku mek mbanyol tok. Wes ngono, kemungkinan gede foto privasi koyok ngono bakal disalahgunakno. Kemungkinan elek e maneh mereka isok dadi korban revenge porn sisan. Dadi gawe awakmu sisan, bah lanang bah wedok, gak usah atek ngekeki foto privasimu nang gendaanmu yo.
Wingi pas aku dolan nang kota Gudeg ketepakan ambek ono acara nikahane salah sijine anake pejabat sing paling terkenal nang daerah iku. Terus dayo-doyo iku teko endi-endi sampek artis-artis barang yo diundang. Mari ngunu dalanan akeh sing macet angn tengah kota. Aku sing kenek macet yo mangkelah soale wes ora macet tok tapi kudu kon muter soale dalane diamanno. Akhire gelem gak gelem mok iso batin gawe tomboh srengen. Terus ono wong bapak-bapak rodok ngamuk nang polisi soale omohe nang daerah kono terus dikongkon muter maneh. Tapi bapakhe ora terimo soale adoh. Akhire rodok ramelah terus akhire ono salah sijine polisi sing ngongkon bapak iku liwat. Tapi sepeda-sepeda liyane langsung melok browot ambek alasan sing podo ambek bapake.
Sing marakno wong kenek Serangan Panik iku pirang-pirang perkoro sing kadang jarene wong iku ora dianggep termasuk perkoro sing ruwet ambek sing dadekno pikiran budek, tapi sing jarene wong sing ngalami iku termasuk perkoro sing dadekno deke iku sampek kenek serangan iku maeng nah perkoro maeng termasuk masalah urip sing diadepi ambek wong sing ngalami iku maeng, terus roso stres sing kenemenen mergo kakean pikiran kanggo ngadepi masalah nang uripe maeng. Yo ancene wong urip iku mesti ono masalah tapi ojo sampek masalah iku maeng dadekno perkoro sing akhire dadekno stres terus akhire ganggu pikirane terus pikirane maeng ora iso anteng.
Indonesia tau nduwe trio sing paling kondhang, yaiku 3 Srikandi, 3 Srikandi iki trio sing oleh medali perak pertama kanggo Indonesia ning Olimpiade Seoul taun 1988 ning Korea Selatan. 3 Srikandi iki anggotane ana Lilies Handayani, Kusuma Wardhani, karo Nurfitriyana Saimana. Trio iki dijuluki 3 Srikandi amarga oleh medali perak pertama kanggo Indonesia ning cabang olah raga panahan beregu. Wis 36 taun Indonesia melu olimpiade, nanging ora ana medali sing dihasilake. Nanging, anggepan kuwi dibantah taun 1988 karo 3 Srikandi iki. 3 Srikandi iki dilatih karo Donald Pandiangan, yaiku atlet panahan sing nyumbang 4 medali SEA Games lan dijuluki Robin Hood Indonesia.
Pas aku biyen ngejak koncoku mancing, deke iku moro-moro huwak-huwek ambu iwak sing amise ora  pokro polahe dibeteti sak marine mancing. Terus bocahe iku mireh ambek ngado teko iwak iku maeng. Nah tibake bocahe iku maeng jemeber ambek piye ngunu nag ambu amis-amisan. Jarene bocahe nag ambu amis-amisan mesti metenge iku bunek-bunek ora enak ambek kudu mutah ae nag ambu amis. Yo alasan iku sing garai koncoku iji jember ambek sing jenenge amis-amisan. Padal asline yo ora opo-opo. Aku biasane nag beteti yo ambu amis tapi yo biasa ae, paling mergo kebiasaan dadine wes ora masalah ambek irungku. Mangkane nag ono ambu amis ambek apek mesti ora masalah.
Pas kathoke awak dhewe suwek setitik kui ora usah digawe panik. Yen awak dhewe panik kui malah wong-wong podo ngerti kathoke dhewe kui suwek. Opo meneh yen swara suweke ora bantur utowo pas suwek kui ora cerak wong-wong, ora bakal ono wong sing ngerti. Nanging yen awak dhewe panik lan gelagate awak dhewe dadi berubah. Wong-wong iso bedhek yen awak dhewe keno opo-opo. Terus, wong-wong bakal takon ono opo. Awak dhewe ora iso meneng wae. Awak dhewe bakal ngomong jujur yen kathoke dhewe suwe. Timbangane awak dhewe isin ngono, mending awak dhewe tetep kalem wae supoyo wong-wong tetep ora podo sadar.
Salah siji keluhan wong-wong Indonesia iku kenek usus buntu. Nek wes ngono, kudu dilakoni operasi usus buntu. Tujuan gawe dilakoni prosedur bedah iki yaiku gawe ngangkat umbai cacing sing wes terinfeksi. Onok rong cara gawe ngelakoni operasi iki, yaiku apendektomi terbuka ambek apendektomi laparoksopi. Prosedur operasi usus buntu atek cara apendektomi terbuka iku koyok ngene. Siji, bagian tengen nang ngisor weteng iku disayat. Loro, otot weteng dipisahno terus bagian weteng bakal dibuka. Telu, apendiks diiket nganggo benang operasi, terus diketok. Papat, nek apendiks wes pecah, bagian weteng bakal dibasuh nganggo saline. Limo, banyu bilasan, getih, ambek cairan tubuh liyane nang sekitar area sing dioperasi bakal ditokno nganggo alat penyedot khusus. Enem, nek operasi wes mari dilakoni, otot weteng ambek sayatan nang weteng bakal dijahit, terus ditutup nganggo perban ben gak infeksi. Terakhir, usus buntu sing diketok mau bakal dikirim nang Laboratorium gawe dianalisis.
Onok salah siji penyesalan sing tak rasakno selama kuliah, yaiku gak nyoba beasiswa kuliah. Aku gak tau nyoba kuliah soale tau dipeseni ambek bapakku nek aku cukup kuliah sing bener ae, dan gak usah mikiri perkoro biaya UKT. Pas iku, bapakku ngomong nek beliau mampu gawe biayai aku, dadi gak usah kepikiran atek nyoba beasiswa. Jarno beasiswa iku mau gawe arek sing mbutuhno. Tapi nek dipikir-pikir maneh, sakjane gak onok salahe gawe nyoba daftar beasiswa. Soale kan beasiswa iku gak mek gawe arek gak mampu tok, tapi gawe sopo ae sing memenuhi syarat. Kan sopo eruh aku isok lolos dan isok bantu nambah-nambah duit jajan cek bapakku isok ngurangi pengeluaran sisan toh? Wes ngono, beasiswa iku isok dilebokno nang CV sing bakal naikno value diri sendiri.
Misale awak dhewe dodolan panganan utowo ombenan, awak dhewe mesthi ngepastike yen panggon dodolane dhewe kui ora reged. Awak dhewe apike ngeresiki panggon kui sak durunge tokone dibuka. Awak dhewe kudu nyapu lan ngepel disik. Pokoke awak dhewe kudu gawe panggon dodolan dhewe resik. Soale, yen panggon dodolane dhewe reged wong-wong dadi wegah tuku. Arep model dodolan sing tuku terus langsung mangan neng kono utowo langsung digowo bali, awak dhewe tetep jaga karesikan panggone. Yen panggone reged, wong sing arep tuku bakal ngeroso gilo. Dheweke dadi mikir-mikir meneh yen arep tuku panganan lan ombenan neng panggone dhewe. Yen panggone reged, bisnis dhewe dadi ora iso berkembang.
Sapa sing ora kaget yen dikandani duweni penyakit?. Iki mono sing dirasakna karo pasien-pasien sing ana ing rumah sakit lan mari priksa ning dhokter. Ana sing nangis, ana sing kaget nganti semaput, lan liyane. Senajan penyakite mung cilik lan ora parah, nanging tetep wae iku penyakit sing bisa ganggu awake kene saben dina. Menawa kaget nganti nangis lan semaput iku tambah nggarai stres lan nggarai ora ndang waras. Amarga pikirane wis kacau banget lan ora bisa mikir sing jernih lan golek solusi. Mula kanggo kanca-kanca sing divonis karo dhokter lara apa wae, ayo padha semangat lan kudu yakin bisa seger waras maneh!.
Merek ekslusif liyane sing jarang dikonsumsi karo wong Indonesia lan jarang didol ning pasar bebas yaiku Dolce & Gabbana. Merek iki uga saka Italia, yaiku saka Kutha Milan. Merek iki wis ana wiwit taun1985 lan dibentuk karo para pakar tata busana kondhang Domenico Dolce lan Stefano Gabbana. Ning Indonesia, salah siji artis sing oleh sponsor saka merek iki yaiku Anggun C. Sasmi, salah siji penyanyi sing kondhang ning manca negara. sak liyane klambi, merek iki uga ngetokake asesoris liyane lan uga ana parfum. Padha kaya merek eksklusif liyane, jumlah produksi saka perusahaan iki uga terbatas dadi wong sing madhani ning sawijining negara kuwi angel ditemokake.
Biyasane Jogja pancen ora tau macet. Lusi lan kancane biyasane uga nang kampus ora butuh mlayu-mlayu amarga Jogja wis kesohor karo lalu lintas sing teratur. Nanging isuk iki, Lusi lan kancane ngamuk ning dalan amarga macet sing disebabake karo ana wong lagi nyetir mobil nanging salah parkir lan nutup dalan. Sing duwe mobil kuwi malah ngilang lan digoleki ora ana. Mobil kuwi parkir ning ngarep penginepan lan wong kuwi wis digoleki ning penginepan nanging ora ketemu. Mobile uga ora bisa digeser. Wis ana luwih saka 15 menit wong e ilang lan marai macet kanthi prapatan cedhak Gramedia. Untunge sing duwe mobil cepet teka lan minggirake mobile.
Nek semisal onok momen sing mecahno suatu rekor, biasane bakal dicatet nang suatu penghargaan sing biasane disebut rekor MURDI. Museum Rekor-Dunia Indonesia utowo disingkat MURDI iki museum sing didirikno ambek Jaya Suprana. Museum iki wes berdiri ket tahun 1990. Lokasine nang jalan Perintis Kemerdekaan nomor 275, Srondol Kulon, kecamatan Banyumanik, Semarang, Jawa Tengah. Tujuan didirikno MURDI iki gawe negakno pilar-pilar kebanggan nasional bangsa Indonesia cek bangsa Indonesia isok dan gelem menghargai karsa dan karya guduk bangsa asing, tapi bangsa Indonesia. Selain museum, MURDI iki yo merupakan lembaga swadaya masyarakat sing tugase ngumpulno karo ngekeki penghargaan terhadap prestasi superlatif karsa ambek karya bangsa Indonesia.
Yen ono anggota keluarga kui, pasti awak dhewe ngeroso sedih krungu brita kuwi. Nanging, alasan kematian sing paling medeni kui sedo mergo kacilakaan kendaraan. Kui dadi alesan sing paling medeni mergo ora ono sing iso ngiro-ngiro kapan tekone. Wong iso ngati-ati banget neng dalan nanging yen wong liyo sing sembrono, awak dhewe uga iso keno dampake. Yen misale sedo mergo lara utowo umure sampun tuwo kui awak dhewe isih iso delok rupa jenazahe sing utuh. Nanging, sing sedo mergo kacilakaan kui durung tentu jasade digowo utuh. Iso wae ono beberapa anggota tubuhe kepisah opo malah ora ketemu. Sing paling medeni, yen jenazahe kui wis ora bentuk koyo menungso meneh.
Akeh wong sing ora mentolo nag masih pangan sing wes bosok. Ora mok wong biasa tok, tapi wong sing biasa ngeresiki sampah barnag nag masi panganan bosok yo jijik. Asline ben ora jijik iku yo iso ae diatasi ben ora tambah kulino jijike nag masih panganan sing bosok. Yo nak iso delok panganan sing wes bosok maeng yo ora atek kepikiran sing elek-elek dadi wujute panganan iku maeng ora dadekno pikiran sing elek-elek metu nang pikiran sing akhire dadekno roso jijik. Yo jijik iku ora masalah tapi nag keterusan yo akhire ora apik. Terus nag keterusan iso marakno pikiran iku ora ayem sak wise masih perkoro iku maeng.
Anane urinoar kuwi bisa dadi pertanda tetenger kanggo wong sing kisinan amarga salah mlebu jedhing. Urinoar utawa peturasan kuwi salah siji sistem sanitasi sing diciptakake kanggo wong lanang ben luwih gambang buang air kecil ning toilet amarga kondisi fisik wong lanang sing ora butuh penutup akeh kaya wong wedhok. Urinoar iki umume ana ning kafe, bioskop, hotel, bandara, terminal, lan uga panggonan liyane. Urinoar iki bisa dipasang tunggal utawa berderet nanging isih tetep ana sekate. Sistem urinoar iki yaiku flushing utawa ngandelake tombol ben bisa ngalirake banyu kanggo ngerisiki sisa buang air kecil. Nanging uga isih ana urinoar sing isih manual.
Aku rodo jijik bar ono acara opo wae neng kampusku. Bar acarane kui rampung mesthi ono neng sampah tenggletak neng endi-endi. Acara opo wae meshti reged koyo ngono, mbuh sing gawe kui seko mahasiswa opo kampuse dhewe. Terus panita acarane kui koyo sok males ngeresiki sampah-sampah bekas acarane. Neng panggon acarane kui, neng jero ruangan, mesthi ditemoke sampah-sampah bekas camilan. Ono wae godong pisang bekas bungkus arem-arem utowo plastik sing maune bungkus risoles mayones. Kenopo ngono loh, podo ora iso guak neng bak sampah neng jobo ruangan. Mengko, neng cerak-cerak bak sampah kui bakal tetep reged sih. Nanging paling, ora reged mung sak panggon. Ora neng endi-endi.